b'\n_START_ARTICLE_\nMoney Mad (pel\xc2\xb7l\xc3\xadcula de 1918)\n_START_SECTION_\nArgument\n_START_PARAGRAPH_\nMartin Ross, el padrastre d\xe2\x80\x99Elsie Dean, es va casar amb la mare d\xe2\x80\x99aquesta pels diners. \xc3\x89s un apassionat de l\xe2\x80\x99ocultisme i t\xc3\xa9 a casa seva un servent hind\xc3\xba (Sima) que en realitat \xc3\xa9s m\xc3\xa9s el seu mestre. Sima decideix enverinar Mrs. Dean per tal que aix\xc3\xad Martin pugui heretar la seva fortuna en diners i en joies. Despr\xc3\xa9s de la mort de Mrs. Dean, Elsie \xc3\xa9s enviada a un internat sense saber que la seva mare l\xe2\x80\x99ha feta la seva hereva. Quan arriba a la majoria d\xe2\x80\x99edat i torna a casa es troba que Martin est\xc3\xa0 completament dominat per Sima i que a m\xc3\xa9s a m\xc3\xa9s, una dona anomenada Fanette Lisbon molt bonica els visita molt sovint. A m\xc3\xa9s a m\xc3\xa9s se l\xe2\x80\x99informa que no t\xc3\xa9 absolutament res. De fet, Martin, amb l\xe2\x80\x99ajuda de Fanette, que vol casar-se amb ell, ha malgastat la fortuna de la que disposava com a marmessor. Tot i aix\xc3\xb2, encara queden moltes perles de gran valor que Martin conserva._NEWLINE_Amb l\xe2\x80\x99ajuda d\xe2\x80\x99un amic molt estimat de l\xe2\x80\x99inf\xc3\xa0ncia, William Gavin, Elsie intenta descobrir-los i recuperar al menys les joies aprofitant la seva credulitat pels fen\xc3\xb2mens ocults. Disfressada de vident, amb el nom de \xe2\x80\x9cMadame Rama\xe2\x80\x9d, Elsie aconsegueix enfrontar Martin i Fanette, que acaba de agafar les joies de l\xe2\x80\x99amagatall. En ser descoberta, Fanette mata Martin i acusa William de l\xe2\x80\x99assassinat. La policia arresta William per\xc3\xb2 \xe2\x80\x9cMadame Rama\xe2\x80\x9d enganya Fanette i aconsegueix que confessi el complot davant d\xe2\x80\x99alguns policies. Detinguts Fanette i Sima i recuperades les joies, Elsie pot comen\xc3\xa7ar una nova vida al costat de William.'